Cele mai populare anunțuri din acest domeniu au acumulat între 5.000 și 5.500 de aplicări fiecare, spun reprezentanții eJobs.  Candidații au aplicat în număr mare și la joburile de suport în relația cu clienții la companii de telecom sau retail, cu câte peste 2.000 de aplicări fiecare.    Numărul total de aplicări pentru joburile de pe eJobs au depășit anul acesta 8 milioane. „În 2016, putem spune că piața muncii a recuperat locurile de muncă pierdute ulterior crizei financiare globale”, a menționat Andrei Frunză.    Economia României avea la finalul lunii septembrie a acestui an un efectiv de 4,74 de milioane de salariați, cu 284.000 mai mulți decât la începutul anului 2007, potrivit datelor de la INS.    În ceea ce privește regiunile în care se observă o căutare de joburi mai accentuată, Andrei Frunză spune că cele mai multe aplicări, dar și cele mai multe anunțuri de angajare, au provenit din Capitală.